Wolfram Eilenberger

Wolfram Eilenberger (s. 1972 Freiburg im Breisgau, Saksan liittotasavaltaWolfram Eilenberger, Litagentur.com. Viitattu 23.3.2022  (Archive.org)) on saksalainen filosofi ja mediapersoona.Pekonen, Osmo: Arveluttava plagiaatti. Kanava 2/2022, s. 78–79.

 Elämä ja työ
Eilenberger on opiskellut filosofiaa, psykologiaa ja romanistiikkaa Heidelbergin, Turun ja Zürichin yliopistoissa. Hän väitteli tohtoriksi 2007 Zürichissä  Mihail Bahtinin kulttuurifilosofiasta. 

Eilenberger on vuodesta 1999 ollut julkisuudessa keskustelijana, muun muassa kirjoittanut kolumneja Die Zeitiin ja berliiniläiseen Der Tagesspiegeliin. Hän on vuodesta 2003 ollut kuukausilehti Ciceron ”filosofinen kirjeenvaihtaja”. Hän on päätoimittajana lehdessä Philosophie Magazins, jota hän oli myös perustamassa.

Eilenbergerin teoksille on ominaista filosofisen näkökulman käyttö hänen käsitellessään politiikkaa, arjen kulttuuria ja urheilua. Hän on kirjoittanut lisäksi filosofisia tietokirjoja, joita on käännetty useille kielille.

Tammikuusta 2010 alkaen Eilenberger on työskennellyt opettajana Kanadassa Toronton yliopistossa.Ritter, Bettina: Profil: Einsichten in ein fremdes Land. Deutschlandradio 30.3.2010. Viitattu 23.3.2022.  (Archive.is) Hänen puolisonsa, entinen suomalainen koripalloilija Pia Päiviö opettaa yliopistossa suomen kieltä ja kirjallisuutta. Perhe asuu Berliinissä ja Torontossa. He tutustuivat vaihto-oppilaina Espanjassa, ja heillä on kaksi lasta.

Eilenberger sai 2007 DFB:n valmentajalisenssin, ja hän kuuluu saksalaisten kirjailijoiden jalkapallomaajoukkueeseen (Autonama).

Vapauden tuli
Osmo Pekonen väittää Kanava-kritiikissään, että Eilenbergerin Vapauden tuli. Filosofian pelastus synkkinä aikoina 1933–1943 on plagiaatti ranskalaisen Sylvie Courtine-Denamyn (1947–2014) teoksesta Trois femmes dans de sombres temps. Kirjan suomentaja Tommi Uschanov tyrmää Pekosen väitteen ja toteaa, että vaikka aihepiiri on sama, puolet Eilenbergin kirjasta käsittelee muita henkilöitä kuin Courtine-Denamy. Hän myös selventää Pekosen käyttämää käsitettä "plagiointi": samojen henkilöiden samojen elämänvaiheiden kuvaaminen ei ole plagiointia. Kirjojen nimen yhtäläisyyden hän selittää sillä, että molempien kirjojen pääkohteisiin kuuluu Hannah Arendt, jonka englanninkielisen kirjan nimi on Men in Dark Times. Se liittyy Arendtiin niin tavaramerkkimäisesti, että Arendtia käsittelevä kirjallisuus hyödyntää sitä usein otsikoissaan.Tommi Uschanov, Vastine Osmo Pekoselle. Kanava 3/2022, s. 60–61 Uschanovin suomennos saa kiitosta niin Pekoselta kuin Helsingin Sanomien Jussi Ahlrothiltakin: "[K]äännös on sujuvuudessaan lähes näkymätön",Jussi Ahlroth, Länsimaisen ajattelun tarina on edelleen miesten tarina, Helsingin Sanomat 28.11.2021, viitattu 5.6.2024 kuten myös Kalle Haataselta: "Tommi Uschanov on kääntänyt kirjan sujuvuudella, joka vastaa alkuperäistä laitosta."Kalle Haatanen, Vapauden tuli. Filosofia synkkinä vuosina 1933-1943, 18.9.2022, viitattu 5.6.2024

 Teokset 
 Philosophie für alle, die noch etwas vorhaben. Berlin Verlag, 2005.
 Lob des Tores: 40 Flanken in Fußballphilosophie. BvT, 2006.
 This is not America: Philosophen sprechen über die Lage des Landes. Matthes und Seitz, 2008
 Das Werden des Menschen im Wort: Eine Studie zur Kulturphilosophie M. M.Bachtins. Chronos, 2009
 Kleine Menschen, grosse Fragen: 20 philosophische Fragen für die Erwachsenen von morgen – und heute. Berlin Verlag, 2009
 Finnen von Sinnen: Von einem, der auszog, eine finnische Frau zu heiraten. Blanvalet, 2010. (Omaelämäkerrallinen romaani.)
 Zeit der Zauberer: Das große Jahrzehnt der Philosophie 1919–1929. Klett-Cotta 2018. .
 Taikurien aika: Filosofian suuri vuosikymmen 1919–1928. Suomentanut Tommi Uschanov. Siltala 2019. 
 Vapauden tuli (Feuer der Freiheit). Suomentanut Tommi Uschanov. Siltala 2021. 

 Lähteet 

 Aiheesta muualla 
 Kirjailijamuotokuva 

Luokka:Saksalaiset filosofit
Luokka:Vuonna 1972 syntyneet
Luokka:Elävät henkilöt